62024TO0045_INF
Unionin yleisen tuomioistuimen määräys (seitsemäs jaosto) 25.2.2025ePURE ja Pannonia Bio v. parlamentti ja neuvosto
(Asia T‑45/24)
Kumoamiskanne – Energia – Asetus (EU) 2023/2405 – Lentopolttoaineen toimittajille asetettu velvollisuus varmistaa, että kaikki ilma-alusten käyttäjien saataville kullakin unionin lentoasemalla asetettava lentopolttoaine sisältää vähimmäisosuudet kestäviä lentopolttoaineita – Toimi ei koske kantajia erikseen – Tutkimatta jättäminen
Kumoamiskanne – Luonnolliset henkilöt tai oikeushenkilöt – Suoraan ja erikseen näitä koskevat toimet – Kantajaa erikseen koskeva toimi – Perusteet – Asetus kestävien lentopolttoaineiden käyttöä ja toimittamista koskevista yhdenmukaisista säännöistä – Asetus, jolla lentopolttoaineen toimittajat velvoitetaan asettamaan ilma-alusten käyttäjien saataville unionin lentoasemilla polttoaineita, joiden on sisällettävä vähimmäisosuus kestäviä lentopolttoaineita – Elintarvike- ja rehukasveista ja välikasveista tuotettujen biopolttoaineiden jättäminen soveltamisalan ulkopuolelle – Viljelykasveista, jätteistä ja tähteistä unionissa tuotetun uusiutuvan etanolin tuottajan ja toimittajan nostama kanne – Toimi ei koske kantajaa erikseen – Kanne, jonka on nostanut yhdistys, joka koostuu enimmäkseen jäsenistä, jotka tuottavat ja toimittavat uusiutuvaa etanolia unionissa – Toimi ei koske kantajaa erikseen – Tutkimatta jättäminen
(SEUT 263 artiklan neljäs kohta; Euroopan parlamentin ja neuvoston asetuksen 2023/2405 3 artiklan 8 kohdan c alakohta, 4 artiklan 1, 4 ja 5 kohta sekä liite I)
(ks. 25–30, 35–46 ja 67–80 kohta)
Tuomiolauselma
1)
Kanne jätetään tutkimatta.
2)
Lausunnon antaminen Euroopan komission, Renewable Fuels Associationin, Growth Energyn, U. S. Grains Councilin ja LanzaJetin väliintulohakemuksista raukeaa.
3)
ePURE, de Europese Producenten Unie van Hernieuwbare Ethanol ja Pannonia Bio Zrt. vastaavat omista oikeudenkäyntikuluistaan, ja ne velvoitetaan korvaamaan Euroopan parlamentin ja Euroopan unionin neuvoston oikeudenkäyntikulut näille väliintulohakemuksista aiheutuneita oikeudenkäyntikuluja lukuun ottamatta.
4)
Parlamentti, neuvosto ja tämän määräysosan 2 kohdassa mainitut väliintulohakemuksen tekijät vastaavat kukin väliintulohakemuksiin liittyvistä omista oikeudenkäyntikuluistaan.